ΓΡΑΠΤΗ ΕΡΩΤΗΣΗ E-3308/01

υποβολή: Konstantinos Hatzidakis (PPE-DE) προς την Επιτροπή

(28 Νοεμβρίου 2001)

Θέμα: Πυρήνες τρομοκρατών στα Βαλκάνια

Σύμφωνα με πρόσφατο δημοσίευμα της Wall Street Journal, φαίνεται ότι ο Οσάμα Μπιν Λάντεν έχει επισκεφθεί τα Βαλκάνια τρεις φορές μεταξύ των ετών 1994 και 1996, ενώ πληροφορίες οι οποίες έχουν αναμεταδοθεί από πολλά ξένα ειδησεογραφικά πρακτορεία, εμφανίζουν τον Μπιν Λάντεν να είναι κάτοχος βοσνιακού διαβατηρίου το οποίο του χορηγήθηκε το 1993 από την πρεσβεία της Βοσνίας, στη Βιέννη. Το 1997 εξάλλου, η κυβέρνηση της Βοσνίας έδωσεπηκοότητα και διαβατήριο στο στενό συνεργάτη του Μπιν Λάντεν, Μαχρέζ Αμντούνι, ο οποίος είχε πολεμήσει στη Βοσνία στις αρχές της δεκαετίας του '90. Ο Αμντούνι συνελήφθη έπειτα από σήμα της Interpol, καταζητούμενος για συμμετοχή σε τρομοκρατικές ενέργειες.

Παράλληλα, σύμφωνα με δημοσίευμα τους, οι Sunday Times του Λονδίνου (Νοέμβριος 1998), αποκαλύπτουν ότι ο Μπιν Λάντεν κατεύθυνε ένα τρομοκρατικό δίκτυο στην Αλβανία, το οποίο αναλάμβανε επιχειρήσεις στο Κόσσοβο. Σε δηλώσεις του στην αγγλική εφημερίδα ο επικεφαλής των αλβανικών μυστικώνπηρεσιών, Φάτος Κλόσι,ποστήριζε ότι αυτό το δίκτυο κατευθύνεται από τον Σαουδάραβα Οσάμα Μπιν Λάντεν και ότι αποστέλλει μονάδες να πολεμήσουν στο Κόσοβο. Οι σχέσεις του Μπιν Λάντεν με την Αλβανία επιβεβαιώθηκαν και κατά τη διάρκεια δίκης για φόνο του Κλόντ Καντέρ, ο οποίος ήταν μέλος του αλβανικού δικτύου του Μπιν Λάντεν και ο οποίος αποκάλυψε ότι ο Μπιν Λάντεν είχε επισκεφθεί την Αλβανία μεταξύ 1996 και 1997.

Σύμφωνα με δημοσίευμα της εφημερίδας Washington Times, ο Μπιν Λάντεν, φέρεται να χρηματοδοτεί την ομάδα του ΑΣΚ (Απελευθερωτικός Στρατός του Κοσσόβου) με το ποσό των 7 εκατομμυρίων δολαρίων, ενώ πολλά από τα μέλη του ΑΣΚ φέρονται να έχουν εκπαιδευτεί σε στρατόπεδα τρομοκρατών της Αλ Κάιντα. Εξάλλου, όπως αποκάλυψε στη δίκη του, το Φεβρουάριο του 2001, ο κατηγορούμενος για τις βομβιστικές επιθέσεις στις πρεσβείες των ΗΠΑ στην Ανατολική Αφρική, Τζαμάλ Αλ Φαντλ -στέλεχος της Αλ Κάιντα— το 1994 έγιναν στοπό κατοχή τμήμα της Κύπρου δοκιμές με ουράνιο που χρησιμοποιείται σε βρώμικες βόμβες οι οποίες εκπέμπουν θανατηφόρα ραδιενέργεια.

1. Έχει η Επιτροπή στη διάθεση της στοιχεία που αποδεικνύουν το βάσιμο αυτών των πληροφοριών και ποια είναι αυτά·

2. Τι προτίθεται να πράξει προκειμένου να αποσαφηνιστεί η πληθώρα αυτή των πληροφοριών, σε σχέση με τη δράση τρομοκρατικών πυρήνων στα Βαλκάνια, που φέρεται να έχουν στενούς δεσμούς με την Αλ Κάιντα·

Απάντηση του κ. Patten εξ ονόματος της Επιτροπής

(22 Ιανουαρίου 2002)

Μετά τις τρομοκρατικές επιθέσεις της 11ης Σεπτεμβρίου του 2001, οι ισχυρισμοί για δεσμούς μεταξύ των πρώην αρχών της Βοσνίας-Ερζεγοβίνης καιπόπτων τρομοκρατών από ισλαμικές χώρες κατέλαβαν τις πρώτες θέσεις τόσο στα τοπικά όσο και στα διεθνή μέσα μαζικής ενημέρωσης. Στις αρχές του 2002, το συμβούλιοπουργών της Βοσνίας-Ερζεγοβίνης συνέστησε την επιτροπή για την αναθεώρηση του καθεστώτος των πολιτογραφηθέντων πολιτών Βοσνίας-Ερζεγοβίνης για να διερευνήσει περιπτώσεις διαβατηρίων που ενδεχομένως χορηγήθηκαν παράτυπα. Η Επιτροπή έχει τώρα ολοκληρώσει την αναλυτική εξέταση για την περίοδο του πολέμου, 1992-1995, και ως αποτέλεσμα, ανακλήθηκε η πολιτογράφηση 94 ατόμων. Παρόμοια διαδικασία εφαρμόζεται και για την περίοδο μετά τον πόλεμο.

Τα ευρήματα της προαναφερθείσας επιτροπής επιβεβαιώνουν τις διαβεβαιώσεις των αρχών της Βοσνίας-Ερζεγοβίνης ότι ο Οσάμα Μπιν Λάντεν δεν έλαβε ποτέ διαβατήριο της χώρας αυτής. Αν και δεν μπορεί να εξαιρεθεί ότι ο Οσάμα Μπιν Λάντεν ή οποιοσδήποτε από τους συνεργάτες του παρέμειναν στη Βοσνία-Ερζεγοβίνη κατά τη διάρκεια του πολέμου, μέχρι στιγμής κανέναν αξιόλογο αποδεικτικό στοιχείο δεν έχει προκύψει που να αποδεικνύει τους ισχυρισμούς αυτούς. Πριν από τις 11 Σεπτεμβρίου 2001 ο αριθμός των καλούμενων μουτζαχεντίν στη Βοσνία-Ερζεγοβίνηπολογιζόταν σε δύο περίπου εκατοντάδες.

Όσον αφορά τους ισχυρισμούς για δραστηριότητες στο Κοσσυφοπέδιο, η Επιτροπή δεν έχει πληροφορίες και προτείνει να τεθεί το θέμα αυτό στην αποστολή των Ηνωμένων Εθνών στο Κοσσυφοπέδιο και στην ειρηνευτική δύναμη του Κοσσυφοπεδίου (UNMik και KFOR).

Όσον αφορά την Αλβανία, η Επιτροπή δεν διαθέτει τα αναγκαία στοιχεία που να επιβεβαιώνουν τις πληροφορίες στις οποίες αναφέρεται το αξιότιμο μέλος του Κοινοβουλίου. Ωστόσο, η Επιτροπή έλαβε από τις

αλβανικές αρχές διαβεβαιώσεις, επανειλημμένα κατά τη διάρκεια του παρόντος έτους, ότι δεν έχει σημειωθεί τρομοκρατική ή παραστρατιωτική δραστηριότητα στο έδαφός της. Επιπλέον, μετά τα τραγικά γεγονότα της 11η Σεπτεμβρίου 2001, η Αλβανία δεσμεύτηκε απόλυτα στην καταπολέμηση της τρομοκρατίας, καιποστήριξε τις θέσεις των Ηνωμένων Πολιτειών και της Ένωσης.